***Smurfene: Den hemmelige landsbyen*** er en amerikansk dataanimert fantasy og komediefilm fra 2017.

Filmen er basert på tegneseriene om Smurfene. Filmen ble produsert av Columbia Picturesy, og distribuert av Sony Pictures Releasing. Den ble regissert av Kelly Asbury, fra et manus av Stacey Harman og Pamela Ribon. I filmen ber et mystisk kart Smurfette, Brainy, Clumsy og Hefty om å finne igjen en tapt landsby før Gargamel finner området før dem. *Smurfene: Den hemmelige landsbyen* hadde premiere i april 2017. Noen av hovedrollene spilles av blant andre Demi Lovato, Rainn Wilson, Joe Manganiello, Mandy Patinkin, og Michelle Rodriguez.

Handlingsreferat
----------------

I Smurf Village lever smurfene fredelig i landsbyen sin, under deres leder Papa Smurf. Noen av smurfene inkluderer Clumsy Smurf, Brainy Smurf, Hefty Smurf og Smurfette, som opprinnelig ble skapt av den onde trollmannen Gargamel fra en klump leire, men ble deretter forløst av Papa Smurf. Likevel føler Smurfette at hun passer ikke inn blant noen av de andre smurfene, når hun forsøker å finne sin egentlige mening med livet. I mellomtiden gjør Gargamel det til sitt viktigste oppdrag å fange alle smurfene, stjele all essensen deres, og deretter bli den aller mektigste trollmannen i verden.

Smurfette blir tatt til fange av Gargamel, og ført til slottet hans. Hun oppdager at det kanskje finnes en annen landsby full av smurfer. Smurfette kommer seg etter hvert tilbake til Smurf Village, hvor Papa Smurf avviser alle påstander om eksistensen av en annen Smurfe-landsby. Smurfette sniker seg imidlertid vekk for å lete etter den tapte landsbyen, sammen med Brainy Smurf, Clumsy og Hefty. Men Gargamel oppdager snart at Smurfene forsøker å finne denne landsbyen. Han reiser derfor ut sammen med han kjæledyr-katt Azrael og kjæledyr-gribben Monty for å stoppe smurfene.

De fire smurfene opplever en rekke forskjellige spennende eventyr, og møter forskjellige bisarre skapninger - inkludert en koloni med ildpustende øyenstikkere og en hule-labyrint med glødende grønne kaniner. Til slutt kommer de fire smurfene til en elv hvor de seiler på en håndlaget flåte for å komme til den tapte landsbyen. De oppdager at den nye landsbyen bare består av kvinnelige smurfer. De blir ført til Smurfy Grove hvor de møter blant annet Smurf Storm, Smurf Blossom, Smurf Melody og deres leder Smurf Willow. Smurf Storm og Clumsy reiser vekk fra landsbyen for å finne igjen Gargamel, og varsle de andre Smurfene i deres egen landsby. Men Gargamel invaderer og ødelegger plutselig hele Smurfy Grove, og fanger hver eneste Smurf han finner. Smurfette blir imidlertid skånet fordi Gargamel bemerker at hun egentlig ikke er noen «ekte» smurf, og dermed ikke er til nytte for ham lenger.

Skuespillere
------------

* Demi Lovato som Smurfette. En jente-Smurf som ble oppfunnet av trollmannen Gargamel, og filmens viktigste protagonist.
* Rainn Wilson som Gargamel. En ondskapsfull trollmann, og filmens største antagonist. Han forsøker å stjele magi fra Smurfene.
* Mandy Patinkin som Papa Smurf. Leder for alle Smurfene.
* Joe Manganiello som Hefty Smurf, som er forelsket i Smurfette.
* Jack McBrayer som Clumsy Smurf, som ofte er veldig klønete.
* Danny Pudi som Brainy Smurf, en veldig smart Smurf.
* Julia Roberts som Smurf Willow. Forelsket i Papa Smurf.
* Michelle Rodriguez som Smurf Storm. Hun stoler ikke på Smurfette.
* Ellie Kemper som Smurf Blossom, en venninne av Smurfette.
* Ariel Winter som Smurf Lily, en smart og snill jente-Smurf.
* Meghan Trainor som Smurf Melody, en musikalsk jente-Smurf.
* Jake Johnson som Grouchy Smurf. En Smurf som ofte er sint, og i dårlig humør.
* Gordon Ramsay som Baker Smurf. En Smurf som liker å bake kaker.
* Tituss Burgess som Vanity Smurf. En Smurf som er veldig opptatt av sitt eget utseende.
* Gabriel Iglesias som Jokey Smurf. En Smurf som ofte finner på narrestreker.
* Jeff Dunham som Farmer Smurf, en bonde-smurf.
* Kelly Asbury som Nosey Smurf. En smurf som ofte stikker nesen sin i andres liv.

Eksterne lenker
---------------

* (en) *Smurfene: Den Hemmelige Landsbyen* på Internet Movie Database Rediger på Wikidata

* (no) *Smurfene: Den Hemmelige Landsbyen* hos Filmfront Rediger på Wikidata

* (sv) *Smurfene: Den Hemmelige Landsbyen* i Svensk Filmdatabas Rediger på Wikidata

* (da) *Smurfene: Den Hemmelige Landsbyen* i Danmark Nationale Filminstitut Rediger på Wikidata

* (en) *Smurfene: Den Hemmelige Landsbyen* på AllMovie Rediger på Wikidata

* (fr) *Smurfene: Den Hemmelige Landsbyen* på Allociné Rediger på Wikidata

* (nl) *Smurfene: Den Hemmelige Landsbyen* på MovieMeter Rediger på Wikidata

* (en) *Smurfene: Den Hemmelige Landsbyen* på Turner Classic Movies Rediger på Wikidata

* (en) *Smurfene: Den Hemmelige Landsbyen* på Rotten Tomatoes Rediger på Wikidata

* (en) *Smurfene: Den Hemmelige Landsbyen* på Metacritic Rediger på Wikidata